CELEX: 62010TN0450
Language: fi
Date: 2010-09-24 00:00:00
Title: Asia T-450/10 P: Valitus, jonka Luigi Marcuccio on tehnyt 24.9.2010 virkamiestuomioistuimen asiassa F-91/09, Marcuccio v. komissio, 9.7.2010 antamasta määräyksestä

20.11.2010   
            
            
               FI
            
            
               Euroopan unionin virallinen lehti
            
            
               C 317/45
            
         Valitus, jonka Luigi Marcuccio on tehnyt 24.9.2010 virkamiestuomioistuimen asiassa F-91/09, Marcuccio v. komissio, 9.7.2010 antamasta määräyksestä
   (Asia T-450/10 P)
   ()
   2010/C 317/80
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: asianajaja G. Cipressa)
   
      Muu osapuoli: Euroopan komissio
   
      Vaatimukset
   
   
               —
            
            
               joka tapauksessa: riidanalainen määräys on kumottava kokonaisuudessaan ja poikkeuksetta
            
         
               —
            
            
               on todettava, että ensimmäisessä oikeusasteessa nostettu kanne, jota riidanalainen määräys koski, voitiin ottaa tutkittavaksi
            
         
               —
            
            
               ensisijaisesti: valittajan esittämät vaatimukset ensimmäisessä oikeusasteessa on hyväksyttävä kokonaisuudessaan ja poikkeuksetta
            
         
               —
            
            
               vastaaja on velvoitettava korvaamaan kaikki kulut, jotka valittajalle tästä asiasta kummassakin oikeusasteessa aiheutuvat
            
         
               —
            
            
               toissijaisesti: asia on palautettava virkamiestuomioistuimeen, jotta tämä lausuu uudelleen asiakysymyksestä eri kokoonpanossa.
            
         
      Oikeudelliset perusteet ja pääasialliset perustelut
   
   Esillä oleva asia liittyy virkamiestuomioistuimen 9.7.2010 antamaan määräykseen. Tässä määräyksessä katsottiin, että kanteen, jolla pyrittiin ensisijaisesti sen vahingon korvaamiseen, joka kantajalle väitettiin aiheutuneen sellaisen kutsukirjeen vuoksi, jossa häntä pyydettiin osallistumaan lääkärintarkastuksiin, jotka olivat tarpeen hänen mahdollisen työkyvyttömyytensä arvioimiseksi, tutkittavaksi ottamisen edellytykset puuttuivat osittain selvästi ja se oli osittain perusteeton.
   Vaatimustensa tueksi valittaja väittää, että valituksenalaisessa määräyksessä ei esitetty minkäänlaisia perusteluja, jotka koskivat sitä, että hänen korvausvaatimuksiaan ei voitu ottaa tutkittavaksi.
   Kantaja väittää myös, että SEUT 270 artiklaa, Euroopan unionin virkamiehiin sovellettavien henkilöstösääntöjen 90 artiklaa sekä oikeusvarmuuden, tehokasta oikeussuojaa koskevan oikeuden, oikeuslähteiden hierarkkisuuden, vallanjaon sekä sen periaatetta, että tuomioistuinten on noudatettava lakia, on tulkittu ja sovellettu virheellisesti ja kohtuuttomalla tavalla.